Plexiglas

Plexiglas ir akrila stikla jeb organiskā stikla (ķīmiski polimetilmetakrilāta, saīsināti PMMA) zīmols. Zīmola īpašnieks Eiropā, Āzijā, Āfrikā un Austrālijā ir Röhm GmbH , Amerikā — Arkema SA.
alt=Plexiglas-Logo|thumb| Pašreizējais reģistrētās logotips

 Vēsture 
Ķīmiķis Oto Rēms pētīja plastmasu ar mērķi atrast "akrila gumijas" veidu. Pamatus tam viņš bija ielicis jau 1901. gadā ar disertāciju "Akrilskābes polimerizācijas produkti". Viņa darbs bija saistīts ar fermentatīvo produktu izstrādi ādas rūpniecībai, un kopā ar savu partneri Oto Hāsu 1907. gadā viņš nodibināja uzņēmumu Röhm & Haas. Kad ražošana kļuva rentabla, Rēms atgriezās pie akrila izpētes. Viņam neizdevās sasniegt savu sākotnējo mērķi — ražot sintētisko kaučuku no izturīgiem poliakrilāta savienojumiem. 1928. gadā viņā pievērsās akrilāta biznesam, ražojot daudzslāņu drošības stiklu.

Pēc panākumiem akrilātu jomā 20. gadu beigās viņš pievērsās metakrilātiem. Šeit viņš un viņa pētnieku komanda veica izšķirošo izrāvienu. Viņiem palīdzēja gadījums: monomēra metilmetakrilāta paraugs bija glabāts pudelē pie loga. Uz tās sāka spīdēt dienas gaisma, un sākās polimerizācijas reakcija. Pudele saplīsa un izveidojās polimetilmetakrilāta bloks. Turpmākajos eksperimentos tika atrasta iespēja kontrolētā veidā polimerizēt izejvielu starp parastām stikla loksnēm un iegūt plānas akrila stikla loksnes.R. Gäth: Streiflichter aus der Geschichte der Kunststoffe. In: W. Glenz (Hrsg.): Kunststoffe — ein Werkstoff macht Karriere. München/ Wien 1985. Jaunajam materiālam tika dots nosaukums "Plexiglas", un tas tika reģistrēts kā preču zīme 1933. gadā. Preču zīme reģistrēta tā paša gada 4. decembrī ar preču zīmes numuru 461639.DPMA Markenregister

Līdz ar Evonik metakrilāta grupas pārdošanu 2019. gada martā, Plexiglas nodaļa pārgāja uz jaunsaukto Röhm GmbH. Kopš tā laika tas ir pārdevis PMMA produktus ar zīmolu Plexiglas Eiropā, Āzijā, Austrālijā un Āfrikā. Amerikā produkti tiek tirgoti ar zīmolu Acrylite. Preču zīmju apsvērumi atdala uzņēmuma Arkema organisko stiklu, kas tiek ražots un pārdots tikai Amerikā, no Vācijas Röhm GmbH ražotā akrila stikla izstrādājumiem ar oriģinālo Plexiglas zīmolu, kas tiek pārdoti citos pasaules tirgos.

 Produktu un lietojumu izstrāde 
Plexiglas izstrāde tika uzskatīta par izrāvienu toreizējam Röhm & Haas, jo uz šīs bāzes tika izveidots ļoti plašs produktu klāsts visdažādākajiem pielietojumiem no 1930. gadiem līdz mūsdienām.Evonik Geschichtsportal

Pētniecības un attīstības intensifikācija 21. gadsimta sākumā izraisīja virkni jaunu produktu izstrāžu un modifikāciju dažādiem lietojumiem.Evonik Pressemeldungen , Tabulā parādīta 2020. gadu Plexiglas izstrādājumu saime:
Produkta nosaukums Apraksts Plexiglas Alltop Monolītas vai šūnu loksnes ar īpašu virsmas apdari un īpaši caurspīdīgas Plexiglas Films Plēves drošības lietojumiem, aizsardzībai pret laikapstākļiem, apgaismojuma lietojumiem, laminēšanai un drukāšanai Plexiglas Heatstop Šūnu loksnes, kas īpaši izstrādātas, lai novērstu siltuma uzkrāšanos zem caurspīdīgiem jumtiem Plexiglas Hi-Gloss Ekstrudētas daudzslāņu PMMA loksnes, kas sastāv no bezkrāsainiem un krāsainiem slāņiem, lai pastiprinātu virsmas spīdumu Plexiglas LED Ekstrudētas vai lietas PMMA loksnes ar maksimālu gaismas caurlaidību, tādējādi nodrošinot plūstošu krāsu maiņas efektu un novēršot kaitinošo gaismas nevienmērīgumu Plexiglas Optical HC Ekstrudētas PMMA loksnes ar skrāpējumizturīgu pārklājumu Plexiglas Reflections Monolītas loksnes spoguļiem un atstarojošai apdarei Plexiglas Resist Ekstrudētas PMMA vairākās kārtās, gofrētas un monolītas loksnes ar īpaši augstu triecienizturību Plexiglas Satinice PMMA loksnes un caurules ar satīna apdari Plexiglas Solar PMMA paneļi ar augstu UV un laika apstākļu noturību, atbilst minimālajām starptautiskā standarta IEC 62108 prasībām attiecībā uz CPV moduļu un CPV bloku konstrukcijas kvalifikāciju un tipa apstiprinājumu Plexiglas Soundstop Monolītas loksnes aizsardzībai pret troksni un vēju, piemēram, izmantošanai uz tiltiem Plexiglas Textures Ekstrudētas, teksturētas PMMA loksnes
Plexiglas materiāls ir pieejams monolītu lokšņu, bloku, plēvju, cauruļu, stieņu, šūnu lokšņu un gofrētu lokšņu veidā.

 Plexiglas kopš 2010. gada 
Lietā un ekstrudētā organiskā stikla pielietojums pēdējo desmitgažu laikā ir ļoti paplašinājies. Mūsdienās no tā tiek izgatavoti dizaina un tehniski izstrādājumi. Zīmola Plexiglas akrila stikls tiek izmantots dažādās jomās, piemēram, mēbeļu ražošanā, komunikāciju tehnoloģijās, izstāžu noformēšanā, automobiļu rūpniecībā, aviācijā, optoelektronikā un prettrokšņu sienu, lielu akvāriju un peldbaseinu celtniecībā. Papildus loksnēm, plēvēm, caurulēm un stieņiem tiek ražoti formēšanas maisījumi, kas ir izejmateriāli visiem iesmidzināšanas un ekstrūzijas lietojumiem.

Kovida pandēmija radīja jaunu tirgu aizsargsienām, kas izgatavotas no Plexiglas zīmola akrila stikla, un ASV vien pieprasījums pēc akrila stikla trīskāršojās.Forscher raten von Schutzwänden gegen Coronaviren ab, in: Der Spiegel, 20. August 2021.

 Ārējās saites 
 Kā radās PLEXIGLAS® un kāds tas ir 

 Atsauces 

Kategorija:Polimēri
Kategorija:Zīmoli